ועדת העבודה, הרווחה והבריאות, כנסת 18, פרוטוקול מספר 1, 2009-05-06 09:30

זאב אלקין: בוקר טוב, אתחיל מהפן הרשמי.

זאב אלקין: אני שמח להביא בפניכם חברים את ההמלצה בהתאם להוראת סעיף 10א' לתקנון הכנסת, את המלצת ועדת הכנסת בפני חברי ועדת העבודה, הרווחה והבריאות לבחור בחבר הכנסת חיים כץ, לכהן כיושב ראש הוועדה.

זאב אלקין: אני מעמיד את המלצת ועדת הכנסת להצבעה.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: ה צ ב ע ה בעד - פה אחד נגד - אין נמנעים - אין המלצת ועדת הכנסת לבחור בחבר הכנסת חיים כץ לכהן כיו"ר ועדת העבודה, הרווחה והבריאות נתקבלה.

זאב אלקין: חבר הכנסת חיים כץ נבחרת פה אחד לרשות הוועדה.

זאב אלקין: אני מעביר לך את המקום.

ראובן ריבלין: רבותיי חברי הכנסת, אדוני יושב ראש הועדה הנבחר.

ראובן ריבלין: אני שמח להיות בהכתרתו ובבחירתו של חבר הכנסת חיים כץ, לתפקיד שבו אנחנו קובעים תקדים מסוכן מאוד לכנסת, שבו בן-אדם שבאמת יכול לנהל ועדה הוא גם מנהל את הועדה.

ראובן ריבלין: חבר הכנסת גילאון, זה דבר שאנחנו צריכים להשגיח כי זה תקדים מסוכן, תקדים מסוכן ביותר שאנחנו קובעים פה בכנסת.

ראובן ריבלין: אבל קורה פעמים שבאמת יש חברי כנסת עם משא שהם נושאים בשירותם הציבורי, כמו גם שירותם בכנסת, שמביא לידי כך שהם משתלבים בדיוק בתפקיד שבו הם התמחו, ואליו הם נועדו, ושבשמם הם נבחרו גם לשמש כשליחי ציבור.

ראובן ריבלין: אני מברך את הכנסת על כך שזכתה, שבוועדה יהיה כמוך יושב ראש הוועדה.

ראובן ריבלין: אני מברך אותך שזכית להיות יושב ראש ועדה בנושאים שהם כל כך קרובים לליבך ואתה מיומן בהם ויכול לתרום בהם.

ראובן ריבלין: אני רק רוצה לגלות בלי שאף אחד יידע, שלא היתה לך בעיה להיות שר בישראל, ובחרת להיות יושב ראש ועדה.

ראובן ריבלין: אני מברך אותך על כך גם שלוועדה זאת יוחזר תחום שנלקח ממנו, ושבו אתם צריכים לעסוק וזה תחום הפנסיה.

ראובן ריבלין: זה דבר חשוב ביותר, כי הוא תחום נפרד לחלוטין, והשפעת הוועדה הזאת גם בחקיקה וגם בהשפעה ציבורית של פיקוח על הממשלה וגם פיקוח על כל אותם מוסדות שקשורים בחסכונות של אזרחי ישראל שהם יצרו כל שנות חייהם.

ראובן ריבלין: כאשר הם מגיעים לשעה שבה על מה שעמלו ואת מה שהם הכינו, פתאום התברר שהאסמים אינם מלאים בר, ולפעמים הם נמצאים בפני שוקת שבורה בבחינת "אל תשליכנו ככלות כוחנו".

ראובן ריבלין: לכן אני באמת בטוח שהכנסת היום מופקדת בצורה מיומנת ובעלת יכולת לפקח על כל אותם נושאים שלאחרונה, בשנים האחרונות, הם יצרו לא מעט תזזיות בציבור ובחברה בישראל.

ראובן ריבלין: כל מה שאני יכול לומר, התברכנו ותבורך.

ראובן ריבלין: תודה רבה לכולכם.

ראובן ריבלין: אני מאחל לכם עבודה פורייה, כי הוועדה הזאת היא אחת מארבעת או חמשת הוועדות העסוקות ביותר בכנסת.

זאב אלקין: אדוני יושב ראש הוועדה, אני מצטרף לברכות של יושב ראש הכנסת.

זאב אלקין: בהחלט זה מקרה שמגיע לרשות הוועדה, מישהו שעשה לו שם בכנסת גם מומחה גדול בעניין, אבל מה שהרבה יותר חשוב כלוחם גדול בעניין.

זאב אלקין: לכן אין לי ספק שלא רק הוועדה זכתה כאן ביושב ראש מצויין, אלא גם הציבור בישראל זכה במישהו שיידע לעמוד על המשמר, זה יקשה עליי.

זאב אלקין: כיושב ראש הקואליציה לא היה לי ספק בכך.

חיים כץ: אתה עוד לא מבין כמה.

זאב אלקין: תאמין לי, אנחנו מכירים מהכנסת הקודמת, ואני מבין כמה.

זאב אלקין: אבל עדיין אני חושב שמי שייצא מורווח מכך זה בסופו של דבר הציבור ואזרחי המדינה, ולכן אני מאוד שמח על כך למרות הקשיים שיהיו לנו, ואני בטוח שנדע גם להגיע להבנות ולפתור את הקשיים.

זאב אלקין: גילה כאן יושב ראש הכנסת סוד אחד, אני אגלה גם סוד אחר כדי להבין למה העלית את מעמד הוועדה הזאת, לא רק שוויתרת על היכולת להיות שר כדי לעמוד ברשות הוועדה, הבאת את תנועת השלטון, מפלגת הליכוד כשהיא ניהלה משא ומתן קואליציוני להעמיד את ועדת העבודה, הרווחה והבריאות בראש סדר עדיפויות.

זאב אלקין: אנשים נדהמו במשא ומתן, אמרו: תנו לנו ועדת עבודה, רווחה והבריאות, אמרנו לא.

זאב אלקין: ועדת חוץ וביטחון, קחו.

זאב אלקין: ועדת חוקה, קחו.

זאב אלקין: ועדת חינוך, קחו.

זאב אלקין: ועדת עבודה, רווחה והבריאות בקדנציה הזאת, זאת הולכת להיות הוועדה שתנועת הליכוד הולכת לפעול בה והולכת להשפיע דרכה.

זאב אלקין: אז אף אחד לא הבין, אנשים הרימו גבה, אבל כאן זה רק מראה למה אתה מסוגל ואיך אתה מסוגל להביא את כולם להבין שזה תחום שהוא למעשה ביום-יום של האזרח הוא הכי משמעותי, ואין לי ספק שתדע.

זאב אלקין: כמו שלימד את כולנו, את צוות המשא ומתן, את ראשי התנועה, אין לי ספק שגם במאמצינו המשותפים תוכל לעמוד על המשמר, וגם הממשלה תדע ותבין ותפעל לכך שהתחומים האלה, עבודה, רווחה והבריאות יהיו בראש מעיניה.

זאב אלקין: אין לי ספק שתצליח בכך מהיכרותנו לאור השנים הקודמות.

זאב אלקין: בהצלחה.

ראובן ריבלין: ברשות היושב ראש, הוועדה הזאת היא ועדת העבודה, הרווחה והבריאות.

ראובן ריבלין: למרות שמבחינה אימפריאליסטית ועדת הכספים נושאת לא רק בחיסכון ארוך הטווח, אלא גם בנושא סל התרופות.

ראובן ריבלין: אני בהחלט חושב שהוועדה הזאת מן הראוי שתדון גם מפעם לפעם בנושא זה, ותזמן את כל אותם אנשים תוך תיאום עם ועדת הכספים, אם וכאשר צריך דווקא לקבל את הגושפנקא הרשמית מהוועדה הזאת.

ראובן ריבלין: הועדה הזאת היא ועדה שנועדה לטפל בענייני הבריאות, ומשום מה, באיזשהו שלב, נושא סל הבריאות עבר להיות חלק מנושא תקציבי, היינו, הוא היה בוועדת הכספים.

ראובן ריבלין: שלושתנו כאן היינו בוועדת הכספים וראינו עד כמה חשוב מהימנותם של חברי ועדת הכספים בשלב כזה או אחר שאתה היית גם חבר בה, עזרה לנו - - -

רחל אדטו: אנחנו סומכים על חיים בעניין הזה.

ראובן ריבלין: נכון, חשוב מאוד.

אריה ביבי: אדוני היושב ראש, אפשר מלה?

חיים כץ: בבקשה.

אריה ביבי: אני חושב שאנחנו זכינו, אנשי הוועדה, שיהיה יושב ראש כזה.

אריה ביבי: אני מכיר אותו ממקומות אחרים, כמו ההפגנות על מטוס ה"לביא".

אריה ביבי: הייתי מפקד שדה התעופה, חיים היה יושב ראש ועד עובדים שם, היינו נפגשים שנינו ביחד, ראיתי איך הוא ניווט את זה שאנחנו לא נתעמת ונעשה את הכל בדרכי נועם ושלום, ושההפגנות יהיו הפגנות ותהיה משטרה, ולמרות זאת לא יהיה אף אחד שנפצע או לא יהיה אחד שלא יילך הביתה בשלום.

אריה ביבי: אני רוצה להגיד לכם, אני גם מכיר אותו מהצד הזה של העובדים, כי הייתי קרוב לשם.

אריה ביבי: אני גר בפתח תקווה, הייתי גם מפקד שדה התעופה.

אריה ביבי: אני זוכר שאין עובד בתעשייה האווירית שהוא לא מעריץ את חיים.

אריה ביבי: אם כל אלפי העובדים מעריצים אותו, אני בטוח שהוועדה הזאת חלק מהעובדים, ואנחנו נעזור לך.

אריה ביבי: אני חושב שלוועדה הזאת נכונו הרבה ימים לא קלים, במיוחד בנושא הפנסיה.

אריה ביבי: היום עומד על הפרק נושא של שוטרים וסוהרים, גימלאים שרוצים להפריד אותם.

ראובן ריבלין: כל עובדי שרות - - -

אריה ביבי: הוועדה תצטרך לטפל בזה.

אריה ביבי: כאחד שמכיר את החוק בנושא הזה הרבה יותר טוב ממני, אנחנו נצטרך לשבת פה ולדון בנושאים האלה.

ראובן ריבלין: קודם כל נצטרך לדאוג שיופרד מחוק ההסדרים.

חיים כץ: זה לא רק זה, יש שם מכלול - - -

ראובן ריבלין: אל תרגיז את הקואליציה.

ראובן ריבלין: ..

אריה ביבי: אני רוצה להודות על ההזדמנות שניתנה לי לדבר.

ראובן ריבלין: אתה תמשיך.

ראובן ריבלין: תודה.

אילן גילאון: אני גם נמצא בחגיגה.

אילן גילאון: אני חושב שמי שבא לוועדת העבודה והרווחה, בהגדרה, יש לו עמדה פוליטית מסויימת מתוך בחירה, בכנסת ה-15 הייתי גם כן בוועדת העבודה והרווחה.

אילן גילאון: למרות שלא הציעו לי להיות שר, אבל, תשמע, כשאני רואה מה השרים שם עושים בדיוק, והיום יש דיון על זה, אני חושב שבחרת גם נכון, לא רק מצפונית, אלא גם מבחינת העוצמה שלך.

אילן גילאון: הוועדה הזאת בהכרה מעצם זה שאנשים בוחרים להיות בה, גם קובעים את התפיסה העקרונית שלהם, ולפי דעתי מעבר לכל דבר אחר.

אילן גילאון: ועדת העבודה והרווחה, היא הוועדה שצריכה לשים רגל בדלת לכל מי שאין לו אבא ואמא במדינת ישראל.

אילן גילאון: חיים, אני רוצה לספר לך סיפור ולכולכם, כי אני מאוד מעריך אותך על כך שבחרת, גם את כולכם שנמצאים כאן, אני מרגיש מאוד נוח.

אילן גילאון: כאשר הייתי בוועדת העבודה והרווחה אצל שירלי, אני מקבל מכתב יום אחד ממישהו שמעיד על עצמו שיש לו אחות ואח ששניהם חולי נפש, ולהם שני ילדים מפגרים במוסד מסוים שלא אומר את שמו כאן.

אילן גילאון: הילד בן 21, הילדה בת 17.

אילן גילאון: הם מחליטים אחרי 7 שנים לקחת את הילדה ולהעביר אותה למוסד אחר ולהפריד אותה מן האח שלה, משום שוועדה מאוד מכובדת במשרד העבודה והרווחה החליטה שמשום שהילדה היא בפיגור כל כך קשה, יש לה כשל רגשי מוחלט ובעצם אין שום נזק בכך שמפרידים אותה מאחיה.

אילן גילאון: את האמת, אני לא ידעתי מה עושים, הייתי צעיר מאוד בוועדה, עול ימים.

אילן גילאון: אני לא יודע חיים איך אתה היית מתמודד עם הדבר הזה, מקבל כזה מכתב.

אילן גילאון: אתה רואה שזה מכתב של חסרי ישע מוחלטים, אין יותר חסרי ישע.

אילן גילאון: אז אני לוקח כרגיל כמו את העיפרון והנייר ומתחיל לכתוב לוועדה הנכבדת, שכל המסקנות שלה לא מקובלים עליי, כאילו אני איזה פסיכיאטר מחוזי, או פסיכולוג, או בעל מקצוע.

אילן גילאון: מה זאת אומרת כשל רגשי מוחלט, לא קיים דבר כזה, אני קובע.

אילן גילאון: באופן מדעי קבעתי שאין דבר כזה, ובטח הרופאים יגידו שאני מדבר שטויות.

אילן גילאון: מה פתאום אתם טוענים שהיא מתנהגת התנהגות לא נורמטיבית, הרי זה פקולטה למשפטים בבר-אילן, זה מוסד לאנשים עם פיגור.

אילן גילאון: מה פתאום אחרי שבע שנים אתם מחליטים לעשות את המעשה הזה?

אילן גילאון: קחו את עצמכם בידיים, אני כותב לוועדה הנכבדת, ותעשו כל מה שנמצא לאל ידכם, כדי להשאיר כדי להשאיר את הבחורה שם.

אילן גילאון: אם הייתי לא חבר ועדת העבודה והרווחה, ואולי לא הייתי חבר כנסת, אני יודע שהאנשים היו כותבים בחזרה, אדוני, לך תמצא את החברים שלך, מה אתה בכלל מדבר שטויות.

אילן גילאון: אני יכול רק לומר דבר אחד.

אילן גילאון: שאחרי הדיון הזה אני 2 קדנציות לא הייתי חבר כנסת.

אילן גילאון: הילדה נשארה במוסד יחד עם האח שלה עד עצם היום הזה.

אילן גילאון: אני חושב שוועדת העבודה והרווחה צריכה לעשות, אני חושב שיותר מכל דבר אחר, דרך הנקודה הזאת צריך לראות את הדברים.

אילן גילאון: במקום שאין מגיעים לאנשים הללו.

אילן גילאון: לכן נברך אותך ואת כולכם פה.

אילן גילאון: אני חושב שאנחנו נהיה לאומתיים לכל דבר.

אילן גילאון: לכל דבר הוועדה הזאת צריכה להיות מאוחדת ולאומתית, בלי הבדל דת, גזע, מין, השקפה.

אילן גילאון: זאת הוועדה היחידה שיכולה לשמש - - -

זאב אלקין: חוץ מהדברים הטובים.

חיים כץ: קודם כל אני מודה לכולם על התמיכה.

חיים כץ: אני הייתי בוועדת כספים כאשר מינו את חבר הכנסת גפני.

חיים כץ: כולם בירכו לפניי, ואחר כך היתה הצבעה.

חיים כץ: רובי אמר, בואו, אתם מוציאים לו את הנשמה, הוא רוצה לראות כבר שהוא נבחר.

חיים כץ: אבל פה עשית את זה כל כך מהר והפוך.

ראובן ריבלין: קודם מצביעים אחר כך מברכים.

רחל אדטו: כשבאתי לכנסת ידעתי שהדבר שאני אעשה בכנסת יהיה ברור לי לחלוטין שאני אהיה בוועדה הזאת, מתוך האמונה שאת מערכת הבריאות צריך להניע.

רחל אדטו: אני חושבת שנכון שבראש הוועדה הזאת יעמוד מישהו חזק שיצליח להניע את המערכת הזאת, ואין לי שום ספק.

רחל אדטו: אני לא יכולה להגיד בהכירי אותך, בהכירי את יכולותיך.

רחל אדטו: שמעתי על יכולותיך, בהכירי משמועות את יכולותיך אני שמחה להיות כאן, כי אני בטוחה שאם צריך להניע כוח מניע שיניע את המערכת הזאת, אתה תהיה האדם כמובן בעזרתנו.

שלי יחימוביץ': אפשר אדוני היושב ראש?

חיים כץ: עוד מעט, הם זזים להמשך דרכם.

חיים כץ: בכל אופן, כמו שרובי אמר.

חיים כץ: אני חושב שבוועדה הזאת יש את האפשרות לתת ולעזור.

חיים כץ: כשאני נבחרתי לכנסת, השאיפה שלי בגדול היתה להגיע לכאן.

חיים כץ: הייתי פה בביקור קצר, קצר מדי הייתי ברוטציה עם שאול יהלום, הכנסת התפזרה, וזה היה לטעום ולא יותר.

חיים כץ: ואכן, הליכוד לשמחתי נבחר, באתי לביבי ואמרתי לו, אני לא רוצה שר, רוצה יו"ר ועדת העבודה הרווחה, והבריאות, ושתעביר את כל שוק ההון – חיסכון ארוך הטווח.

חיים כץ: אמרתי לי, קיבלת.

חיים כץ: הוא הסתכל עליי כאילו נפלתי מהירח.

חיים כץ: בא בן-אדם אומר לו לא רוצה שר.

חיים כץ: השתגע, אמרתי לו תשמע, זה לא כל כך פשוט.

חיים כץ: צריך להעביר את כל נושאי הפנסיה.

חיים כץ: הלכתי לרובי, מורי ורבי, למה אני אומר לך, זכיתי להיות איתו בוועדת כספים, והוא היה החמצן של הכנסת הזאת בקדנציה הקודמת.

חיים כץ: אני בטוח שעכשיו הוא יהיה האב הרוחני של כולנו.

חיים כץ: הוא אמר לי חיים, אני אעזור.

חיים כץ: אני אעזור להעביר את זה, ואני שמח שעמדו על זה.

ראובן ריבלין: אחד מהתנאים של הצטרפותו של בני בגין היתה שאתה שתהיה יושב ראש הוועדה.

חיים כץ: בכל אופן, אני חושב שפה בוועדה הזאת מאחר והממשלה היא רחבה ומספר החברים בוועדות הוא מצומצם, היו להרבה חברים הזדמנויות להיות בהרבה ועדות "סקסיות" מה שמוגדרות - חוץ וביטחון, כספים, כלכלה.

חיים כץ: אפילו לי רמזו אם אני רוצה לעשות החלפות בין כלכלה לעבודה ורווחה, אמרתי לא.

חיים כץ: אני רוצה פה להגשים ייעוד, זה לתת, לעזור לאנשים.

חיים כץ: אני מקווה שבעזרתכם אנחנו נוכל לסמן הרבה "וויים", לא נצליח לעזור לכולם.

חיים כץ: על כל יום שנסמן "ווי" אחד ונגיד, עזרנו לעוד בן-אדם, עזרנו לעוד קבוצה, עזרנו לעוד גוף, כאשר באים לעזור יש הרבה כועסים.

חיים כץ: אבל בשורה התחתונה אלה שכועסים הולכים הביתה, אחר כך אומרים כעסנו, כעסנו, אבל הם עשו טוב.

ראובן ריבלין: לעזור בצורה צודקת.

חיים כץ: אבל הם עשו טוב פה בוועדה.

חיים כץ: אני מקווה שאנחנו נקבל תמיכה מהקואליציה ומזאב אלקין.

חיים כץ: ואל תשמע תמיד מה שאומרים.

חיים כץ: הייתי באיזה קטע שאמרו שהולכים לעזור לאבטלה, אבל יעלו את קיצבת הזיקנה מגיל 80 ומעלה.

חיים כץ: אני לא רואה את הקשר, אלא אם הולכים להוריד את גיל הפרישה.

חיים כץ: אם הולכים להעלות את גיל הפרישה ל-85.

חיים כץ: רובי, תודה רבה.

ראובן ריבלין: תודה רבה לכל חברי הוועדה.

חיים כץ: דרך אגב, כאשר שאלו אותי אם רוצים להקטין את הוועדה?

חיים כץ: אמרתי, תביאו לי חמישה טובים.

חיים כץ: אמרו ברוב אתה צריך.

חיים כץ: בדרך כלל ברוב של 7 על 4 הם בנו.

חיים כץ: אמרתי, מבחינתי אם האופוזיציה תנצח פה אז לא מפריע לי, ממש לא מפריע לי שינצחו.

חיים כץ: אם אילן גילון ינצח בכל הצבעה פה, אני לא אכעס.

ציון פיניאן: ראשית ברכות.

ציון פיניאן: בהכירי ובהוקירי את האיש, את חיים, אנחנו הרבה מאוד שנים ביחד.

ציון פיניאן: זה האיש הנכון לוועדה הנכונה מה שאני יכול לומר כאן.

ציון פיניאן: הרבה ראשי ועדות לא מקובלים כולם על אנשי הבית, אבל לגבי ועדת העבודה והרווחה, עם מי ששוחחתי, גם מהחברים מהקואליציה וגם מהאופוזיציה, כולם פה אחד - שחיים הוא האיש המתאים, במיוחד שכל הנושא של דיני עבודה ודיני פנסיה למיניהם, מה שנקרא זה אצלו "דבר דבור על אופניו".

ציון פיניאן: הוא יודע על בוריו את כל החוקים וזה יעזור.

ציון פיניאן: ביבי אמר שהוא מכיר אותך ממטוס ה"לביא".

אורלי לוי אבקסיס: חבל שלא היינו שם.

ציון פיניאן: ביבי מכיר אותך ממטוס "לביא", אני מכיר אותך בהתקפות שלך ב-15F.

ציון פיניאן: כל ההתקפות שלך בתוך הסיעה ומחוץ לסיעה, אז זה איש שיודע להילחם, ופה אני רוצה לומר שצריך להילחם.

ציון פיניאן: אני בטוח שאתה יודע לעשות את זה טוב.

ציון פיניאן: לא תהיינה מה שנקרא החלטות גורפות, קואליציה, אופוזיציה.

ציון פיניאן: זו הוועדה למען ארץ ישראל, למען עם ישראל.

אילן גילאון: פה נסתפק במדינת ישראל.

חיים כץ: אתה יודע, אפשר לחסל בשתי שיטות.

חיים כץ: לירות בתותחים ולהטביע בחבית דבש.

חיים כץ: אנחנו בעד דבש שיהיה מתוק.

חיים אמסלם: רציתי לברך אותך חיים.

חיים אמסלם: נדמה לי שישבנו זמן קצר בכנסת הקודמת בוועדת העבודה.

חיים אמסלם: שודרגתי לוועדה אחרת.

חיים אמסלם: אבל מנסיון אישי - - -

חיים כץ: מה זה שודרגת לוועדה אחרת?

חיים כץ: הורידו אותך.

חיים כץ: אין כמו הוועדה הזאת.

חיים אמסלם: אני רוצה לומר לך, אתה קודם רמזת.

חיים אמסלם: אמרת אתה רוצה את האקשן, תקבל הרבה אקשן, כי בוועדה הזאת יש הרבה אקשן, יש פה הרבה ויכוחים לפעמים סוערים, אבל רציניים ומעמיקים.

חיים אמסלם: אני זוכר את המאבק הארוך למען הנכים.

חיים אמסלם: אני זוכר את הדיונים המרתקים המעמיקים בכל הנושא של השתלת איברים, סחר בהירואין.

חיים אמסלם: באמת, דיונים ערכיים.

חיים אמסלם: אני חושב שהוועדה הזאת היא מהחשובות, גם אם אולי לא מהזוהרות במיוחד כפי שאתה אמרת.

חיים אמסלם: אני רוצה לאחל לך הצלחה בתפקיד, כולנו לצידך, הצלחתך היא הצלחתנו.

עפו אגבאריה: אני אישית לא מכיר אותך.

עפו אגבאריה: אני חבר כנסת חדש.

ציון פיניאן: אתה לא לבד חדש פה.

עפו אגבאריה: לא באתי משדה התעופה ולא מנמל חיפה.

עפו אגבאריה: באתי מתחום הרפואה, ולכן בחרתי להיות בוועדה הזאת.

עפו אגבאריה: אמנם אישית איתך אין לי קשר, אבל הכרתי הרבה מתע"ש ומתעשייה צבאית בתור רופא כאשר עבדתי בבית חולים "מאיר" והיה לי את הקשר עם האנשים האלה בתחום שלי.

עפו אגבאריה: אני חושב שהוועדה הזאת היא מאוד חשובה לנו.

עפו אגבאריה: קודם כל העבודה היא זכות של כל אזרחי המדינה, הרווחה גם וגם הבריאות שזה דבר שחוצה לאומים, גזעים ומינים.

עפו אגבאריה: אני מקווה שאנחנו נוכל לעבוד בהדרכתך כמובן, כדי שנוכל לתת מענה לאנשים הנזקקים והזקוקים לעזרה שלנו וכאלה יש הרבה.

עפו אגבאריה: אני מברך אותך, ומקווה לשיתוף פעולה פורה לעתיד.

עפו אגבאריה: היו"ר חיים כץ: תודה רבה.

אורלי לוי אבקסיס: אני גם רוצה לפתוח בברכות.

אורלי לוי אבקסיס: אני חושבת שהוועדה הזאת זכתה קודם כל בלוחם.

אורלי לוי אבקסיס: בעניינים האלו יש במה ללחום.

אורלי לוי אבקסיס: אז צריך גם לא לשכוח שמדברים בדיני נפשות, מדברים בעבודה, אבל בסופו של דבר זה דיני נפשות.

אורלי לוי אבקסיס: אם אנחנו מדברים על ההפרטה של שירותי בריאות הנפש, אם אנחנו מדברים על ילדים בסיכון שעכשיו מקפיאים להם את כל הפרוייקטים.

אורלי לוי אבקסיס: אמרת בחבית דבש, הלוואי ונצליח לעשות את זה בדבש להשיג את הדברים.

אורלי לוי אבקסיס: אבל גם אם לא, אני יודעת שאתה במאבקים שלך כמו שהצלחתם בדברים אחרים, אולי נצליח להביא בשורה גם פה.

אורלי לוי אבקסיס: ההצלחה שלך היא שלנו.

חיים כץ: תודה.

שלי יחימוביץ': אדוני היושב ראש, אני מתנצלת על האיחור, היה לנו פנצ'ר בדרך.

שלי יחימוביץ': העובדה שבאוטו ישבו רק סוציאליסטים לא עזרה לתקן את הגלגל יותר מהר.

שלי יחימוביץ': בקדנציה הקודמת לא הייתי חברה בוועדת העבודה והרווחה, אם כי ביליתי בה רבות לצורך החקיקה שלי, ולא במקרה.

שלי יחימוביץ': אחת הסיבות המרכזיות היא שהתעקשתי להיות בוועדת העבודה והרווחה, למרות שמפלגת העבודה לא זכתה בשפע של מקומות בוועדות.

שלי יחימוביץ': כי הסיבה המרכזית היא שאתה היושב ראש.

שלי יחימוביץ': כי אני יודעת בוודאות שאיתך אנחנו נוכל לצאת מהקונבנציות, להפוך את הוועדה הזאת לגוף מסתער ולוחם, ולעשות דברים חשובים מאוד.

שלי יחימוביץ': זה לא סוד שמה שמעניין אותי הוא עולם העבודה בעיקר.

שלי יחימוביץ': אני חושבת שהמחלה המרכזית של החברה הישראלית היום יודעת שיש כאלה שחושבים שהאיום האיראני מסכן אותנו יותר.

שלי יחימוביץ': אני חושבת שמה שמתרחש בעולם העבודה הוא הסכנה הגדולה ביותר.

שלי יחימוביץ': הפיחות והזילות במעמדו של האדם העובד, היא הפיכת מאות אלפי אנשים עובדים עם כבוד ועם ביטחון תעסוקתי לעובדי קבלן ועובדי חברות כוח אדם.

שלי יחימוביץ': הפגיעה האנושה במעמד הביניים הלא מאורגן שמועסק בחוזים גלובליים, מדובר בעבדות מודרנית.

שלי יחימוביץ': אנשים שעובדים בהיי-טק, בתקשורת, במקצועות כאילו נחשבים, אבל אין להם אבא ואין להם אמא ואין להם ועד, ואין להם הסכם קיבוצי.

חיים כץ: אבל הרגת אותם בסעיף 24 לחוק.

חיים כץ: את לא מבינה מה שעשית.

חיים כץ: גם אם את חושבת שאת מבינה, את לא מבינה מה שעשית, לטוב אני מתכוון.

חיים כץ: הם כולם בהלם טוטלי.

שלי יחימוביץ': פתאום מתברר שעובדים שעובדים בחוזים גלובליים, משרות אמון, אנשים שנחשבים מעמד ביניים, יושבים בבתי הקפה הנכונים, שותים את האספרסו הנכון.

שלי יחימוביץ': כשהם מחלקים את השכר שלהם לפי תיקון 24 לחוק התלוש, כאשר הם מחלקים את השכר הגלובלי שהם מקבלים למספר השעות שהם עובדים בפועל, בעבדות, כולל בלילה ליד המחשב, הם מגלים לפעמים שהם לא מגיעים לשכר מינימום.

שלי יחימוביץ': התברר שהחוזים הגלובליים זה בדרך לעקוף את חוקי העבודה וחוקי המגן.

שלי יחימוביץ': כאן יש לנו המון עבודה, וגם הפרטות שהופכות עובדים עם כבוד וביטחון תעסוקתי למובטלים ומביאות במקומם עבדים.

שלי יחימוביץ': גם ההגנה על העבודה המאורגנת הקיימת.

שלי יחימוביץ': זאת משימה ראשונה במעלה, כולל הוועדים שיש נגדם את העויינות הכי גדולה בציבור, הוועד של עובדי חברת חשמל, ועדי הנמלים, כל אלה שאתם אומרים את השם שלהם, יש "וו" כזה כאילו אמרת המן הרשע בקהל, עליהם אנחנו גם נגן.

שלי יחימוביץ': אנחנו נגן על הוועדים האלה, כי ביום שבו תתרסק העבודה המאורגנת החזקה, לא תהיה יותר עבודה מאורגנת בכלל, לא תהיה, וכולנו נהיה עובדי קבלן, ועובדי חברות כח אדם.

שלי יחימוביץ': זאת משימה קשה, משימה קדושה.

שלי יחימוביץ': חיים, אם יש מישהו בכנסת שמבין את עומק הצורך בהגנה על העבודה המאורגנת ובהתארגנות עובדים, זה אתה ורק אתה.

שלי יחימוביץ': פשוט מצאתי אותך לא פעם פרטנר יחיד מתוך 120 ח"כים לדברים שהם בסיסיים ומובנים מאליהם.

שלי יחימוביץ': נגד הפיצול של חברת חשמל הצביעו רק 2 ח"כים חיים כץ ושלי יחימוביץ', ואנחנו יודעים למה.

שלי יחימוביץ': המשימה שלנו היא מאוד קשה, אני כל כך שמחה שאתה במקום הזה, ואני כל כך שמחה שהתעקשת לא להיות שר כי המקום הזה הוא מרכזי, הוא צומת מרכזי.

שלי יחימוביץ': עברו פה הרבה חקיקות, צריך לבלום דברים, לקדם דברים.

שלי יחימוביץ': אני שמחה כי גם אידיאולוגית אני מזדהה איתך לחלוטין.

שלי יחימוביץ': מאבקך הוא מאבקי.

שלי יחימוביץ': אני שמחה כי אני מאוד מעריכה אותך.

שלי יחימוביץ': אני יודעת שלפעמים אידיאולוגיה זה דבר מאוד יפה, אבל אם יש אידיאולוגיות בלי יכולת ביצוע, היא נשארת דבר יפה בלבד.

שלי יחימוביץ': במקרה שלך מדובר גם באידיאולוגיה בדבקות במטרה, וביכולת ביצוע מדהימה.

שלי יחימוביץ': בכוח היכולת להביא דברים בכוח בלי להתבייש בכוח הזה, כי זה כוח לטובת מטרה צודקת.

שלי יחימוביץ': אני ממש איתך בכל דבר ועניין.

שלי יחימוביץ': אני יודעת שאנחנו נעשה דברים מצויינים ביחד.

חיים כץ: כל מה שאמרתם זה אני?

חיים כץ: לא חושב, אבל תודה.

חיים כץ: שוב, אני מודה לכולכם על התמיכה.

חיים כץ: אני רואה בכל חברי הוועדה כשותפים.

חיים כץ: נכון שיש פה בכנסת יו"ר ועדה שיש לו כח בלתי סביר, אם הוא רוצה מצביעים, אם הוא לא רוצה לא מצביעים.

חיים כץ: אבל אני רואה בכם שותפים, יפלו המחיצות בין קואליציה ואופוזיציה, והמטרה שלנו תהיה לעזור, לתת ולמנוע כמה שיותר סבל מאנשים.

חיים כץ: אני מסתכל על הפורום שיושב פה עכשיו, זה בערך הפורום אולי יותר קטן שיישב בוועדה עצמה.

חיים כץ: ברור לי, אני חבר כנסת קדנציה רביעית.

חיים כץ: אני יודע שתהיה ועדת כספים או ועדת חוץ וביטחון עם קצת תקשורת, או ועדת כלכלה שידברו על דני דנקנר אם הוא יכול להיות, או לא יכול להיות.

חיים כץ: ויש שם תקשורת ויש שם בנקים, אז זה אולי יותר מעניין משני הילדים שאילן דיבר עליהם, מה לעשות.

חיים כץ: גם בקבוצה קטנה אנחנו נצליח, אני בטוח, נצליח לקדם פה דברים כשאנחנו נסיים את הקדנציה.

חיים כץ: אני לא נבחרתי לא לשליש ולא לרבע, נבחרתי לכל התקופה ללא רוטציות וללא סיפורים.

חיים כץ: אני בטוח שבסופו של יום כאשר אנחנו נלך הביתה, נוכל להסתכל לעצמנו בעיניים בראי, ולהגיד, עשינו משהו בכנסת.

חיים כץ: שיגידו מה שיגידו על הח"כים.

חיים כץ: יגידו לזה עזרנו, להוא עזרנו, אחרים יגידו.

חיים כץ: אנחנו לא נצטרך להגיד לעצמנו.

חיים כץ: אחרים יגידו, עשינו משהו בכנסת ישראל.

חיים כץ: אולי זה לא תפס כותרות גדולות, אבל זה יגע בדברים הקטנים.

חיים כץ: כל החיים בנויים מפרטים קטנים, מדברים קטנים, ואנחנו נעשה את הדברים הקטנים.

חיים כץ: אחרים יעשו את הדברים הגדולים, אנחנו נעשה את הדברים הקטנים שיעשו טוב להרבה אנשים.

חיים כץ: אני מודה לכולכם על התמיכה.

חיים כץ: אני מודה לכולכם על ההשתתפות.

חיים כץ: אנחנו נתראה ביום שני בשבוע הבא בשעה 09:00 בבוקר, תחילת העבודה.

חיים כץ: הדיון הראשון יהיה עדכון קיצבאות נכי צה"ל ואלמנות משפחות שכולות.

חיים כץ: זה יהיה הדיון הראשון שנדון בו.

חיים כץ: גם שם ראיתי שאנחנו הולכים לאשר שם תמיכות.

חיים כץ: אחרי שקבעו כבר שיאשרו תקנון הצמדה, אנחנו הולכים להצמיד לאפריל 2008.

חיים כץ: אני לא מבין למה זה לא לאוקטובר 2008.

חיים כץ: בוא נשאל את האוצר למה אנחנו צריכים לשלם ולעשות את זה עכשיו, אפריל 2008, כשאנחנו כבר באפריל 2009.

חיים כץ: יש שם עדכון חצי שנתי.

חיים כץ: אז אם לא יודעים לסדר את המחשב ולהביא את הממדים של אפריל אוקטובר 2008, אני לא מבין את זה.

חיים כץ: אבל נתחיל בזה ונעבור אחר כך לתקנות של המוסד לביטוח לאומי שיעזור קצת לאנשים ונראה מה הלאה.

חיים כץ: תודה רבה.

שלי יחימוביץ': בהצלחה.

חיים כהן: תודה.